Документ предоставлен [КонсультантПлюс](http://www.consultant.ru)

Зарегистрировано в Национальном реестре правовых актов

Республики Беларусь 5 декабря 2017 г. N 8/32589

ПАСТАНОВА МIНIСТЭРСТВА КУЛЬТУРЫ РЭСПУБЛIКI БЕЛАРУСЬ

12 верасня 2016 г. N 36

АБ ЗАЦВЯРДЖЭННI ПРАЕКТА ЗОН АХОВЫ ГIСТОРЫКА-КУЛЬТУРНАЙ КАШТОЎНАСЦI - "МЕМАРЫЯЛЬНЫ КОМПЛЕКС "БУЙНIЦКАЕ ПОЛЕ" СА ЗБУДАВАННЯМI I ПРАДМЕТАМI ЎЗБРАЕННЯ Ў МЕЖАХ ЗГОДНА ДАДАТКУ КАЛЯ В. БУЙНIЧЫ МАГIЛЁЎСКАГА РАЁНА"

На падставе [часткi першай пункта 2 артыкула 29](consultantplus://offline/ref=808EF7F26D289EC2BBBC80D192B99408477C930E3BB30C3ABD50EA53C56DB662006DDCBBC2D741E7E05EE1876BKBeBM) Закона Рэспублiкi Беларусь ад 9 студзеня 2006 года "Аб ахове гiсторыка-культурнай спадчыны Рэспублiкi Беларусь" Мiнiстэрства культуры Рэспублiкi Беларусь ПАСТАНАЎЛЯЕ:

Зацвердзiць прыкладзены [праект](#P25) зон аховы гiсторыка-культурнай каштоўнасцi - "Мемарыяльны комплекс "Буйнiцкае поле" са збудаваннямi i прадметамi ўзбраення ў межах згодна дадатку каля в. Буйнiчы Магiлёўскага раёна".

|  |  |
| --- | --- |
| Мiнiстр | Б.У.Святлоў |

ЗАЦВЕРДЖАНА

Пастанова

Мiнiстэрства культуры

Рэспублiкi Беларусь

12.09.2016 N 36

ПРАЕКТ ЗОН АХОВЫ ГIСТОРЫКА-КУЛЬТУРНАЙ КАШТОЎНАСЦI - "МЕМАРЫЯЛЬНЫ КОМПЛЕКС "БУЙНIЦКАЕ ПОЛЕ" СА ЗБУДАВАННЯМI I ПРАДМЕТАМI ЎЗБРАЕННЯ Ў МЕЖАХ ЗГОДНА ДАДАТКУ КАЛЯ В. БУЙНIЧЫ МАГIЛЁЎСКАГА РАЁНА"

**ГЛАВА 1**

**АГУЛЬНЫЯ ПАЛАЖЭННI**

1. Праект зон аховы гiсторыка-культурнай каштоўнасцi - "Мемарыяльны комплекс "Буйнiцкае поле" са збудаваннямi i прадметамi ўзбраення ў межах згодна дадатку каля в. Буйнiчы Магiлёўскага раёна" (далей - праект зон аховы) распрацаваны на падставе [часткi першай пункта 2 артыкула 29](consultantplus://offline/ref=808EF7F26D289EC2BBBC80D192B99408477C930E3BB30C3ABD50EA53C56DB662006DDCBBC2D741E7E05EE1876BKBeBM) Закона Рэспублiкi Беларусь ад 9 студзеня 2006 года "Аб ахове гiсторыка-культурнай спадчыны Рэспублiкi Беларусь" (Национальный реестр правовых актов Республики Беларусь, 2006 г., N 9, 2/1195).

2. Мемарыяльны комплекс "Буйнiцкае поле" са збудаваннямi i прадметамi ўзбраення ў межах згодна дадатку каля в. Буйнiчы Магiлёўскага раёна з'яўляецца гiсторыка-культурнай каштоўнасцю [катэгорыi](consultantplus://offline/ref=808EF7F26D289EC2BBBC80D192B99408477C930E3BB3093BBB51EC53C56DB662006DDCBBC2D741E7E05EE08160KBeBM) "3", якая ўнесена ў Дзяржаўны [спiс](consultantplus://offline/ref=808EF7F26D289EC2BBBC80D192B99408477C930E3BB3093BBB51EC53C56DB662006DDCBBC2D741E7E05EE08167KBeCM) гiсторыка-культурных каштоўнасцей Рэспублiкi Беларусь пад шыфрам 513Д000048 у адпаведнасцi з [пастановай](consultantplus://offline/ref=808EF7F26D289EC2BBBC80D192B99408477C930E3BB3093BBC52E953C56DB662006DKDeCM) Савета Мiнiстраў Рэспублiкi Беларусь ад 14 мая 2007 г. N 578 "Аб статусе гiсторыка-культурных каштаўнасцей" (Национальный реестр правовых актов Республики Беларусь, 2007 г., N 119, 5/25167).

3. Праект зон аховы распрацаваны ўнiтарным вытворчым камунальным прадпрыемствам "Цэнтр па рэстаўрацыi" па заказе таварыства з абмежаванай адказнасцю "Консалтинг-Строй".

4. Праект зон аховы распрацаваны з мэтай забеспячэння аховы гiсторыка-культурнай каштоўнасцi i яе навакольнага асяроддзя, заключаецца ў вызначэннi межаў зон аховы i ўстанаўленнi рэжымаў iх утрымання i выкарыстання.

5. Праект зон аховы распрацаваны на падставе гiсторыка-архiўных, бiблiяграфiчных i натурных даследаванняў, аналiзу iснуючага навакольнага асяроддзя i ландшафту.

6. Праектам зон аховы ўстаноўлены наступныя зоны аховы гiсторыка-культурнай каштоўнасцi: ахоўная зона i зона рэгулявання забудовы.

[Схема](#P81) зон аховы дадаецца.

**ГЛАВА 2**

**АХОЎНАЯ ЗОНА**

7. Ахоўная зона ўстаноўлена зыходзячы з неабходнасцi фiзiчнага захавання гiсторыка-культурнай каштоўнасцi i стварэння спрыяльных умоў для яе ўспрымання. Ахоўная зона супадае з тэрыторыяй гiсторыка-культурнай каштоўнасцi.

Плошча ахоўнай зоны складае 22,8 га.

8. Межамi ахоўнай зоны з'яўляюцца:

на поўначы - ламаная лiнiя, якая iдзе ад кропкi N 1 (геаграфiчныя каардынаты - N 53.866886о, E 30.252724о) да кропкi N 2 (геаграфiчныя каардынаты - N 53.866547о, E 30.253178о), далей ад кропкi N 3 (геаграфiчныя каардынаты - N 53.865935о, E 30.256397о) да кропкi N 4 (геаграфiчныя каардынаты - N 53.865235о, E 30.256997о), далей ад кропкi N 5 (геаграфiчныя каардынаты - N 53.865235о, E 30.258697о) да кропкi N 6 (геаграфiчныя каардынаты - N 53.865135о, E 30.259097о);

на ўсходзе - умоўная лiнiя, якая iдзе ўздоўж праезнай часткi магiстральнай аўтатрасы Р93 "Магiлёў-Бабруйск" ад кропкi N 6 (геаграфiчныя каардынаты - N 53.865135о, E 30.259097о) да кропкi N 7 (геаграфiчныя каардынаты - N 53.857952о, E 30.257145о);

на поўднi - умоўная лiнiя, якая перасякае праезную частку магiстральнай аўтатрасы Р93 "Магiлёў-Бабруйск" ад кропкi N 7 (геаграфiчныя каардынаты - N 53.857952о, E 30.257145о) да кропкi N 8 (геаграфiчныя каардынаты - N 53.858052о, E 30.256645о), далей у накiрунку да аўтадарогi "Магiлёў-Галынец" ад кропкi N 9 (геаграфiчныя каардынаты - N 53.858752о, E 30.256445о) паралельна аўтадарозе Магiлёў-Галынец да кропкi N 10 (геаграфiчныя каардынаты - N 53.859952о, E 30.251145о), далей ад кропкi N 11 (геаграфiчныя каардынаты - N 53.860152о, E 30.250545о) да кропкi N 12 (геаграфiчныя каардынаты - N 53.860452о, E 30.250014о) i кропкi N 13 (геаграфiчныя каардынаты - N 53.860792о, E 30.249860о);

на захадзе - умоўная лiнiя, якая iдзе ўздоўж заходняга краю праезнай часткi вул. Легендарнай аг. Буйнiчы ад кропкi N 13 (геаграфiчныя каардынаты - N 53.860792о, E 30.249860о) да кропкi N 1 (геаграфiчныя каардынаты - N 53.866886о, E 30.252724о).

9. На тэрыторыi ахоўнай зоны забараняецца:

узвядзенне будынкаў i збудаванняў, акрамя храмавага комплексу ў паўднёва-заходняй частцы ахоўнай зоны з боку вул. Легендарнай аг. Буйнiчы;

пракладка iнжынерных камунiкацый, не звязаных з функцыянаваннем гiсторыка-культурнай каштоўнасцi;

усталяванне рэкламных канструкцый.

10. На тэрыторыi ахоўнай зоны дазваляецца:

правядзенне рэстаўрацыйна-аднаўленчых работ на гiсторыка-культурнай каштоўнасцi;

правядзенне работ па добраўпарадкаваннi тэрыторыi i санацыi зялёных насаджэнняў, якiя звязаны з патрабаваннем сучаснага выкарыстання i выконваюцца з улiкам характара гiсторыка-культурнай каштоўнасцi;

правядзенне будаўнiчых i земляных работ пасля правядзення пошукавых работ спецыялiзаванай пошукавай вайсковай часткай Узброеных Сiл Рэспублiкi Беларусь.

**ГЛАВА 3**

**ЗОНА РЭГУЛЯВАННЯ ЗАБУДОВЫ**

11. Зона рэгулявання забудовы ўстаноўлена зыходзячы з неабходнасцi рэгламентавання маштабу новага будаўнiцтва i рэканструкцыi iснуючай забудовы на тэрыторыi, якая непасрэдна прылягае да гiсторыка-культурнай каштоўнасцi.

Плошча зоны рэгулявання забудовы складае 4,12 га.

12. Межамi зоны рэгулявання забудовы з'яўляюцца:

на поўначы - умоўная лiнiя, якая iдзе ад кропкi N 21 (геаграфiчныя каардынаты - N 53.864618о, E 30.250670о) да кропкi N 22 (геаграфiчныя каардынаты - N 53.864635о, E 30.251697о), праходзiць па паўночным фасадзе будынка N 9 па вул. Легендарнай аг. Буйнiчы i далей да перасячэння з кропкай N 1 (геаграфiчныя каардынаты - N 53.866886о, E 30.252724о);

на ўсходзе - умоўная лiнiя, якая iдзе ўздоўж заходняга краю праезнай часткi вул. Легендарнай аг. Буйнiчы ад кропкi N 1 (геаграфiчныя каардынаты - N 53.866886о, E 30.252724о) да кропкi N 13 (геаграфiчныя каардынаты - N 53.860792о, E 30.249860о);

на поўднi - умоўная лiнiя, якая iдзе ад кропкi N 13 (геаграфiчныя каардынаты - N 53.860792о, E 30.249860о) да кропкi N 14 (геаграфiчныя каардынаты - N 53.860952о, E 30.249145о) i супадае з паўночным краем праезнай часткi дарогi "Магiлёў-Галынец";

на захадзе - умоўная лiнiя, якая iдзе ад кропкi N 14 (геаграфiчныя каардынаты - N 53.860952о, E 30.249145о) да кропкi N 15 (геаграфiчныя каардынаты - N 53.861198о, E 30.2493360о), далей праходзiць па заходнiм фасадзе будынка N 8 па вул. Легендарнай аг. Буйнiчы, далей да кропкi N 16 (геаграфiчныя каардынаты - N 53.861828о, E 30.249404о), далей да кропкi N 17 (геаграфiчныя каардынаты - N 53.861805о, E 30.249824о), далей праходзiць па заходнiм фасадзе будынкаў N 6 i N 7 па вул. Легендарнай аг. Буйнiчы да кропкi N 18 (геаграфiчныя каардынаты - N 53.863766о, E 30.250116о), далей у створы з паўднёвым краем праезнай часткi мясцовага праезду да кропкi N 20 (геаграфiчныя каардынаты - N 53.863716о, E 30.250714о), далей праходзiць па заходнiм фасадзе будынка N 9 па вул. Легендарнай аг. Буйнiчы да кропкi N 21 (геаграфiчныя каардынаты - N 53.864618о, E 30.250670о), якая знаходзiцца з боку паўночнага фасада будынка N 9 па вул. Легендарнай аг. Буйнiчы.

13. На тэрыторыi зоны рэгулявання забудовы забараняецца:

будаўнiцтва будынкаў i збудаванняў вышэй 15 м ад узроўню глебы да вышэйшай кропкi даху;

размяшчэнне прамысловых прадпрыемстваў, гандлёва-складскiх аб'ектаў i iншых збудаванняў, якiя павялiчваюць грузавыя патокi, забруджваюць паветраны i водны басейны, з'яўляюцца выбухова- i пажаранебяспечнымi;

будаўнiцтва транспартных магiстралей i развязак, эстакад, мастоў i iншых iнжынерных збудаванняў;

усталяванне буйнапамерных рэкламных канструкцый.

14. На тэрыторыi зоны рэгулявання забудовы дазваляецца:

правядзенне работ па добраўпарадкаваннi тэрыторыi;

рэканструкцыя iснуючых збудаванняў без павелiчэння вышынi;

пракладка iнжынерных камунiкацый.

